Γ.Α.Σ. Ηρακλής Ποταμουδίων Καβάλας

Ο **Γυμναστικός Αθλητικός Σύλλογος Ηρακλής Ποταμουδίων Καβάλας** αποτελεί αθλητικό σωματείο με έδρα την πόλη της Καβάλας. Ιδρύθηκε το 1928 και δραστηριοποιείται στα αθλήματα του ποδοσφαίρου, της άρσης βαρών και στο σκάκι.

Πρόεδρος του συλλόγου είναι ο Kωνσταντίνος Ανδρεάνης και υπεύθυνος στρατηγικού σχεδιασμού του συλλόγου ο Μιχαήλ Θ. Λολίδης από το 2019.

## Ιστορία
Ο Γυμναστικός Σύλλογος Καβάλας «ο Ηρακλής» ιδρύθηκε το 1928, λίγα χρόνια έπειτα από τη Μικρασιατική Καταστροφή, από πρόσφυγες, οι οποίοι, ως επί το πλείστον ζούσαν στη συνοικία της πόλης με το όνομα «Παναγία». Χαρακτηρίζονταν ως η ομάδα του λαού. Διέθετε τμήματα ποδοσφαίρου και στίβου.

Οι επιτυχίες του συλλόγου ήταν πολλές, σε τοπικό αλλά και σε εθνικό επίπεδο. Όπως το τμήμα στίβου, που συμμετείχε από το 1950 έως και το 1953 στο Πανελλήνιο πρωτάθλημα στίβου ανδρών, τερματίζοντας στη 12η θέση το 1951 και στη 13η θέση το 1952.

Το 1965 ο Ηρακλής, η Α.Ε.Κ. Καβάλας και οι Φίλιπποι ο οποίος αποτελούσε τον παλαιότερο σύλλογο από τους τρεις, αποφάσισαν τη συγχώνευση των σωματείων και τη δημιουργία ενός νέου συλλόγου με την ονομασία Α.Ο. Καβάλα. Ηρακλής, Α.Ε.Κ. Καβάλας και Φίλιπποι επί της ουσίας έπαυσαν να υφίστανται, με την Α.Ε.Κ. να επανεμφανίζεται στο προσκήνιο τη δεκαετία του 1980.

Επανιδρύθηκε το 1976 ως «Γυμναστικός Αθλητικός Σύλλογος Ποταμουδίων Καβάλας ο Ηρακλής». Έκτοτε τα διάφορα τμήματα του συλλόγου, έχουν αγωνιστεί σε τοπικό αλλά και σε εθνικό επίπεδο.

## Δράσεις
Ο σύλλογος υλοποιεί το πρωτόκολλο ΕΧΕDRAMark 776 S1 για την υπεύθυνη  διαχείριση ακαδημιών ποδοσφαίρου.Για την  ολοκληρωμένη προσέγγισης-διαχείριση στη διοίκηση, οργάνωση, έλεγχο κινδύνων και βελτίωση λειτουργιών  των ακαδημιών με λιτό, μετρήσιμο, διαβαθμισμένο τρόπο και εφικτό  στην υλοποίησή του.Το πρωτόκολλο εγκαταστάθηκε από τον οργανισμό  Νoriaki Kano Laboratories το 2019.

Στα πλαίσια της άνω υλοποίησης ο σύλλογος υιοθετεί και στοχοποιεί με βάση την UN AGENDA 2030 τους 17 στόχους αειφορίας (στόχοι για τη βιώσιμη ανάπτυξη.)

## Τμήμα ποδοσφαίρου

[μικρογραφία|Το «[Δημοτικό Στάδιο Άννα Βερούλη|Βερούλειο», έδρα του Ηρακλή Καβάλας]]
Το ποδοσφαιρικό τμήμα του Ηρακλή Καβάλας, διεξάγει τους εντός έδρας αγώνες του στο Δημοτικό Στάδιο Καβάλας «Άννα Βερούλη» (Βερούλειο).  Επιπλέον στο Περιγιάλι Καβάλας έχει βοηθητικό γήπεδο σε αποκλειστικότητα του συλλόγου για τα τμήματα υποδομών ποδοσφαίρου.

Αποτελεί ένα από τα πλέον επιτυχημένα ποδοσφαιρικά σωματεία της Ε.Π.Σ. Καβάλας, με συμμετοχές στη Γ΄ και τη Δ΄ Εθνική κατηγορία, αλλά και στο παρελθόν και στη Β΄ Εθνική.

Η πιο αξιόλογη στιγμή για το ποδοσφαιρικό τμήμα ήταν το 1949, όταν έφτασε μέχρι τα προημιτελικά του Κυπέλλου Ελλάδας. Ακόμη συμμετείχε τις περιόδους 1959–60 και 1961–62 στο ειδικό πρωτάθλημα για την άνοδο στο Πανελλήνιο Πρωτάθλημα, όπως επίσης και στη Β΄ Εθνική, από την περίοδο θέσπισής της ως εθνική κατηγορία, το 1962–63 έως και την περίοδο 1964–65.

Η πρώτη μεγάλη επιτυχία της ομάδας μετά την επανίδρυση, ήταν η κατάκτηση του τίτλου στη Δ΄ Εθνική κατηγορία, όταν και κατέλαβε την πρώτη θέση στον όμιλό της την περίοδο 1983–84. Στην παρθενική της εμφάνιση στη Γ΄ Εθνική κατηγορία, την περίοδο 1984–85, τερμάτησε στη 13η θέση, συγκεντρώνωντας συνολικά 38 βαθμούς.

### Τμήματα Υποδομής
Ο Ηρακλής Καβάλας διαθέτει ακαδημία ποδοσφαίρου.

## Τμήμα άρσης βαρών
Το τμήμα της άρσης βαρών είναι το πλέον επιτυχημένο του συλλόγου, καθώς κατέχει 4 τίτλους στο ομάδικό ανδρών σε πανελλήνιο επίπεδο. Ο πρώτος τίτλος ήρθε το 2002, ενώ ακολούθησαν άλλοι τρεις το 2003, το 2007 και το 2008.

## Τμήμα kick boxing
Το τμήμα kick boxing του συλλόγου εστιάζει κυρίως στα τμήματα υποδομής.

## Σκακιστικό τμήμα
Το σκακιστικό τμήμα του συλλόγου λαμβάνει μέρος στις διοργανώσεις της Ελληνικής Σκακιστικής Ομοσπονδίας.

## Τμήμα καλαθοσφαίρισης
Το τμήμα καλαθοσφαίρισης του συλλόγου διαλύθηκε το 2003, έπειτα από τη συγχώνευσή του με άλλους συλλόγους της περιοχής, δημιουργώντας την Ε.Κ. Καβάλας.

## Παραπομπές


Κατηγορία:Αθλητικοί σύλλογοι Καβάλας
Κατηγορία:Ελληνικοί πολυαθλητικοί σύλλογοι
Κατηγορία:Ιδρύσεις αθλητικών συλλόγων το 1928
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1928
Κατηγορία:Ελληνικοί σύλλογοι άρσης βαρών
Κατηγορία:Ελληνικοί σκακιστικοί σύλλογοι